Lav et referat af nedenstående tekst:

Tekst:
- Der er et udtryk indenfor forsvaret, der hedder indforståethed, "it goes without saying" , der er et naturligt flow i den måde, man agere og taler, som man kun får her i det broderskab og sammenhold, vi har, fordi vi har arbejdet i forsvaret. Sådan lyder det fra Morten Ford, der er en af de veteraner, der er med på holdet, Operators Hockey Club. Udover ishockey har de det tilfælles, at de alle har været udsendt af Forsvaret. Morten Ford har selv en fortid i militærpolitiet, hvor han tilbage i 2009 var udsendt i Afghanistan i seks måneder. Tilbage i Aalborg var han sammen med andre fra Aalborg Flyvestation med til at starte ishockey-klubben. - Det begyndte, som et motionstilbud med et element af kammeratskab og et element af det at bringe veteraner sammen, forklarer Morten Ford, der indtil for nylig også sad i bestyrelsen i Operators Hockey Club . For ham betyder ishockeyen, at han stadig har en tilknytning til Forsvaret, selv om han i dag ikke længere er ansat der. - Vi har oplevet mange af de samme ting og kan relatere til det samme, og det er noget, jeg ikke får andre steder, siger Morten Ford. Tilbud med succes Lørdagens finalekamp blev spillet i Gigantium i Aalborg som led i DIF Soldaterprojekt , en afdeling i Danmarks Idrætsforbund, der arbejder for at styrke og skabe tilbud for danske soldaterveteraner. For det er langt fra alle soldater, der kommer helskindet hjem efter militære udsendelser. En del lider af posttraumatisk stress (PTSD) og har svært ved overhovedet at komme op om morgenen. Alligevel er ishockeyen en stor succes. I DIF Soldaterprojekt-regi har man en række eksempler på flere PTSD-ramte veteraner, hvor det her med at komme ud af lejligheden for at spille ishockey har gjort en kæmpe forskel for deres tilværelsen. - Vi har nogle medlemmer, der har det væsentligt sværere end andre. Vi kan flytte nogle af dem med det her tilbud, og det giver rigtigt meget værdi. Vi tager armene omkring folk og løfter op, fortæller Morten Ford fra Operators Hockey Club. Rasmus har været udsendt fire gange Samme oplevelse af Rasmus Tolstrup Rugbjerg, der efter 14 år i Forsvaret og de sidste ti år i Jægerkorpset, har været udsendt fire gange. - Det gode ved det her hold er, at vi er gode til at matche hinanden. Dem, der kommer hjem og udvikler sig og dem, der kommer hjem med traumer. Vi taler samme sprog og løfter hinanden - i flok, siger Rasmus Tolstrup Rugbjerg, der i dag har forladt Forsvaret og studerer på Aalborg Universitet. For ham er det også det særlige fællesskab, der er på isen og i omklædningsrummet, der gør en forskel og gør, at han gerne står tidligt op to gange om ugen for at træne med veteranerne. - Det er blandt andet det med, at der er en bestemt struktur, en enkelthed og en særlig måde at kommunikere på også på isen, fortæller Rasmus Tolstrup Rugbjerg. Sejr til Aalborg Tilbage til isen og finalekampen lørdag. Dysten stod mellem Operators Hockey Club og Copenhagen Guardian Falcons, og nordjyderne vandt 3-1. Det er anden gang, der afholdees veteran-DM.

Referat:
Sejr til det nordjyske hold, Operators Hockey Club, da der lørdag var finale i det uofficielle danmarksmesterskab i ishockey for tidligere udsendte soldater.